wickkiey/tamil-wikipedia-chunked huggingface dataset:
# பேரியம் தயோசயனேட்டு

**பேரியம் தயோசயனேட்டு** (*Barium thiocyanate*) Ba(SCN)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். நிறமற்று காணப்படும் இச்சேர்மம் நீருறிஞ்சும் பண்பைக் கொண்டுள்ளது. நீரிலும் பெரும்பாலான ஆல்ககால்களிலும் இது கரைகிறது. எளிய ஆல்க்கேன்களில் பேரியம் தயோசயனேட்டு கரையாது.
# பேரியம் தயோசயனேட்டு

## பயன்கள்

பேரியம் தயோசயனேட்டு துணிகளுக்கு சாயமிடுவதில் பயன்படுத்தப்படுகிறது. சில புகைப்பட கரைசல்களில் ஒரு மூலப்பொருளாகவும் பயனாகிறது. ஆனால் இதன் நச்சுத்தன்மையின் காரணமாக மட்டுப்படுத்தப்பட்ட பயன்பாடுகளைக் கொண்டுள்ளது.
# பேரியம் தயோசயனேட்டு

## தயாரிப்பு

பேரியம் உலோகம் அல்லது பேரியம் நைட்ரேட்டை தயோசயனிக் அமிலக் கரைசலில் கரைத்து பேரியம் தயோசயனேட்டுதயாரிக்கப்படுகிறது.
# நரம்பியல் பொருளியல்

**நரம்பியல் பொருளாதாரம்** (*Neuroeconomics*) என்பது தனிநபர்கள் எவ்வாறு பொருளாதார முடிவுகளை எடுக்கிறார்கள் என்பதை விளக்க பொருளாதாரம், நரம்பியல் மற்றும் உளவியல் ஆகிய பல்துறைகளின் ஒருங்கிணைப்பை செயலாக்கும் ஒரு துறையாகும். பொருளாதார நடத்தை எவ்வாறு மூளை பற்றிய நமது புரிதலை வடிவமைக்கும் என்பதையும், நரம்பியல் கண்டுபிடிப்புகள் பொருளாதாரத்தின் மாதிரிகளை எவ்வாறு கட்டுப்படுத்தி வழிகாட்டுகின்றன என்பதையும் இத்துறை ஆய்வு செய்கிறது.  
நரம்பணுவியல், ஆய்வு மற்றும் நடத்தைசார் பொருளியல், அறிவார்ந்த மற்றும் சமூக உளவியல் ஆகிய துறைகளின் ஆய்வுகளை இத்துறையில் ஒருங்கிணைக்கின்றன. முடிவெடுக்கும் நடத்தை பற்றிய ஆய்வு விரிவான முறையில் ஒரு கணிப்பியலாக மாறும்போது, கோட்பாட்டு உயிரியல், கணினியியல், கணிதம் ஆகிய துறைகளிலிருந்தும் புதிய அணுகுமுறைகளை இத்துறை இணைத்துக்கொள்கிறது. இந்தத் துறைகளில் உள்ள கருவிகளின் கலவையைப் பயன்படுத்தி முடிவுகள் எவ்வாறு எடுக்கப்படுகின்றன என்பதை நரம்பியல் பொருளாதாரம் ஆய்வு செய்கிறது. இதனால் ஒற்றை முன்னோக்கு அணுகுமுறையில் எழும் குறைபாடுகள் இத்துறையில் தவிர்க்கப்படுகின்றன.  
உளவியல், அறிவாற்றல், உணர்ச்சி, கலாச்சார மற்றும் சமூக காரணிகளின் விளைவுகள் தனிநபர்கள் மற்றும் நிறுவனங்களின் முடிவுகளில் பாரம்பரிய பொருளாதாரக் கோட்பாட்டு முடிவுகள் எவ்வாறு வேறுபடுகின்றன என்பதை ஆய்வு செய்யும் நடத்தைப் பொருளாதாரம் என்ற துறைக்கு வழிவகுக்கிறது. பொருளாதார நடத்தை மற்றும் நரம்பியல் பொறிமுறைகளுக்கு இடையிலான இடைவினையைப் புரிந்துகொள்வதற்காக நரம்பியல் பொருளாதாரம் நரம்பறிவியல் முறைகளைப் பயன்படுத்திக் கொள்ளும் ஓர் புதிய அடுக்கையும் சேர்த்துக் கொள்கிறது. பல்வேறு துறைகளில் இருக்கும் கருவிகளைப் பயன்படுத்திக் கொள்ளும் நரம்புப் பொருளியல் பொருளாதார முடிவெடுக்கும் ஓர் ஒருங்கிணைந்த முன்னேற்றத்தை நோக்கி செயல்படுகிறது.
# பேரியம் புரோமேட்டு

**பேரியம் புரோமேட்டு ** (*Barium bromate*) Ba(BrO<sub>3</sub>)<sub>2</sub> அல்லது BaBr<sub>2</sub>O<sub>6</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். பேரியம் அயனியும் புரோமேட்டு அயனியும் சேர்ந்து இச்சேர்மம் உருவாகிறது.
# பேரியம் புரோமேட்டு

## தயாரிப்பு

பேரியம் குளோரைடுடன் பொட்டாசியம் புரோமேட்டு சேர்மத்தைச் சேர்த்து வினைபுரியச் செய்தால் பேரியம் புரோமேட்டு உருவாகிறது.:
# ரைட்டர் (திரைப்படம்)

***ரைட்டர்*** (*Writer* ) என்பது 2021ஆம் ஆண்டு வெளிவந்த இந்திய தமிழ் மொழி நாடகத் திரைப்படமாகும். சமுத்திரக்கனி, திலீபன், இனியா ஆகியோர் நடித்துள்ள இப்படத்திற்கு கோவிந்த் வசந்தா இசையமைத்துள்ளார் . படம் 24 திசம்பர் 2021 அன்று திரையரங்குகளில் வெளியிடப்பட்டது
# ரைட்டர் (திரைப்படம்)

## கதைச் சுருக்கம்

ஒரு அப்பாவி ஆராய்ச்சி மாணவர் சம்பந்தப்பட்ட ஒரு சட்டவிரோத காவலில் ஒரு காவல் நிலையத்தில் எழுத்தாளர் ஒருவர் சிக்கிக் கொள்கிறார். அவனது குற்ற உணர்வும், வருத்தமும் பெருகிய நிலையில், அவனால் அந்த இளைஞனைக் காப்பாற்ற முடிந்ததா? என்பதுதான் கதையாகும்.
# ரைட்டர் (திரைப்படம்)

## நடிகர்கள்

- தங்கராஜாக சமுத்திரக்கனி
- திலீபன்
- இனியா
- சுப்ரமணியம் சிவா
- ஜி.எம்.சுந்தர்
- தேவகுமாராக ஹரி கிருஷ்ணன்
- மகேஸ்வரி
- அமுதாவாக லிசி ஆண்டனி
- போஸ் வெங்கட்
- கவிதா பாரதி
- கவின் ஜெய் பாபு
- சேவியராக சுப்பிரமணியம் சிவா
# ரைட்டர் (திரைப்படம்)

## ஒலிப்பதிவு

ஒலிப்பதிவையும், இசையையும் இசையமைப்பாளர் கோவிந்த் வசந்தா மேற்கொண்டார். மேலும் இசைத் தொகுப்பில் இரண்டு பாடல்கள் இடம்பெற்றன. இசை உரிமையை திங்க் மியூசிக் வாங்கியுள்ளது.
# ரைட்டர் (திரைப்படம்)

## வெளியீடு

படம் 24 திசம்பர் 2021 அன்று திரையரங்குகளில் வெளியிடப்பட்டு, நேர்மறையான விமர்சனங்களைப் பெற்றது.
# ரைட்டர் (திரைப்படம்)

## வரவேற்பு

| Review scores |  |
| --- | --- |
| Firstpost |  |
| Behindwoods |  |
| சினிமா எக்ஸ்பிரஸ் |  |
| Sify | } |
பர்ஸ்ட்போஸ்டின் ஆஷாமீரா ஐயப்பன் படதிதை 3.5/5 நட்சத்திரங்களுடன் மதிப்பிட்டார். "ரைட்டர் ஒரு நேர்மையான காவலரின் மனநலப் போராட்டத்தை வேறு எந்தப் படத்தையும் காட்டாத வகையில் சித்தரித்துள்ளார்- உள்நோக்கம் உண்மையானது மற்றும் நேர்மையானது" என்று குறிப்பிட்டார். *பிஹைண்ட்வுட்ஸ்* படத்தை 3/5 நட்சத்திரங்களுடன் மதிப்பிட்டது. "ரைட்டர் ஒரு திடமான அரசியல் படம். இது காவல் துறையின் பலவீனமான பக்கத்தைக் காட்டுகிறது" என்று கூறியது. தி டைம்ஸ் ஆஃப் இந்தியாவைச் சேர்ந்த லோகேஷ் பாலச்சந்திரன் 5க்கு 3 மதிப்பீட்டைக் கொடுத்து, "ரைட்டர் கண்டிப்பாக நேர்மையான நோக்கங்களைக் கொண்டவ. மேலும், அவர் கையாண்ட விஷயத்தைப் பார்க்கக்கூடியவர்" என்று எழுதினார். சினிமா எக்ஸ்பிரஸின் சுதிர் சீனிவாசன் 5 க்கு 3 மதிப்பீட்டை அளித்து, "படம் பல சுவாரஸ்யமான யோசனைகளைக் கொண்டுள்ளது. ஆனால் மிகவும் கசப்பான படம் அல்ல" என்று எழுதினார்.
# தள்ளிப் போகாதே (திரைப்படம்)

***தள்ளிப் போகாதே*** ( *Thalli Pogathey* ) என்பது ஒரு இந்திய தமிழ் மொழி காதல் நகைச்சுவை-நாடகத் திரைப்படமாகும். இதை ஆர். கண்ணன் இயக்கி தயாரித்திருந்தார். இது 2017ஆம் ஆண்டு தெலுங்கில் வெளியான *நின்னு கோரி* படத்தின் மறு ஆக்கமாகும். இந்த படத்தில் அதர்வா, அனுபமா பரமேசுவரன், அமிதாஷ் பிரதான் ஆகியோர் நடித்துள்ளனர். அசல் படத்திற்கு இசையமைத்த கோபி சுந்தர் இப்படத்திற்கும் இசையமைத்துள்ளார். படத்தொகுப்பாளராக செல்வா ஆர். கே , ஒளிப்பதிவாளராக என். சண்முக சுந்தரம் பணியாற்றினர். எம். இராஜ்குமார் கலை இயக்குநராக இருந்தார். அச்சம் யென்பது மடமையடா (2016) படத்தில் இடம் பெற்ற அதே பெயரின் பாடலால் இந்த தலைப்பு ஈர்க்கப்பட்டுள்ளது. படம் 24 திசம்பர் 2021 அன்று வெளியிடப்பட்டது. திரைப்படம் விமர்சகர்களிடமிருந்து கலவையான விமர்சனங்களைப் பெற்றது. நடிப்பு, தயாரிப்பு வடிவமைப்பு, பின்னணி இசை, ஒளிப்பதிவு ஆகியவற்றிற்காகப் பாராட்டப்பட்டது. ஆனால் எழுத்து, பாத்திர வடிவமைப்பு, உணர்ச்சிமயமான காட்சிகள் ஆகியவற்றிற்கான விமர்சனங்கள்.
# தள்ளிப் போகாதே (திரைப்படம்)

## கதைச் சுருக்கம்

கதைக்களம், கார்த்திக் (அதர்வா), பல்லவி (அனுபமா பரமேசுவரன்) , அருண் (அமிதாஷ் பிரதான்) ஆகியோரைச் சுற்றி வருகிறது. கார்த்திக் அவளை விட்டு வெளியேறும் திட்டத்தை நிராகரித்தபோது, பல்லவி அருணுடன் திருமணம் செய்துகொண்டு பிரான்சுக்கு குடிபெயர்கிறாள். பல்லவியை இன்னும் காதலித்து வரும் கார்த்திக், அவளை மீண்டும் கைபிடிக்கும் நம்பிக்கையில் ஒரு வருடம் கழித்து பிரான்சில் இறங்குகிறான்.
# தள்ளிப் போகாதே (திரைப்படம்)

## நடிகர்கள்

- கார்த்திக் வேடத்தில் அதர்வா
- பல்லவியாக அனுபமா பரமேசுவரன் (பின்னணி குரல் சின்மயி)
- அருணாக அமிதாஷ் பிரதான்
- பல்லவியின் அப்பாவாக ஆடுகளம் நரேன்
- காளி வெங்கட்
- ஜெகன் ஊடகங்களில் வெளியான செய்திகள் தவறானவை என நிரூபிக்கப்பட்டு, அமிதாஷ் பிரதான் நடிக்க ஒப்பந்தம் செய்யப்பட்டார். வித்யுலேகா ராமன் அசல் படத்தின் அதே வேடத்தை தமிழிலும் நடித்திருந்தார். இத்திரைப்படம் சென்னை, உருசியா, அஜர்பைஜானில் பக்கூ, சியா ஆகிய இடங்களில் படமாக்கப்பட்டது. படத்தில் ஐந்து நிமிட காட்சிக்காக நடிகர்களும் படக்குழுவினரும் சியாவில் ஒரு மலையில் ஏறினர்.
# தள்ளிப் போகாதே (திரைப்படம்)

## ஒலிப்பதிவு

இப்படத்திற்கு கோபி சுந்தர் இசையமைத்துள்ளார். அசல் தெலுங்கு பதிப்பின் பாடல்கள் தக்கவைக்கப்பட்டு தமிழில் மறு ஆக்கம் செய்யப்பட்டன. கபிலன் வைரமுத்து பாடல் வரிகளை எழுதியுள்ளார்.
# தள்ளிப் போகாதே (திரைப்படம்)

## வெளியீடு

படம் 3 திசம்பர் 2021 அன்று வெளியிட திட்டமிடப்பட்டது. ஆனால் அது ஒத்திவைக்கப்பட்டது. படம் 24 திசம்பர் 2021 அன்று வெளியிடப்பட்டது. சிஃபி படத்திற்கு 5க்கு 3 மதிப்பெண் அளித்தது. மேலும் 'தள்ளி போகதே' பார்க்கக்கூடிய தெலுங்கு மறுஆக்கம்!" எனவும் எழுதியது. பிங்க்வில்லா படத்திற்கு 5க்கு 3 மதிப்பெண் கொடுத்தது. இசை, நடிப்பு , ஒளிப்பதிவு ஆகியவற்றைப் பாராட்டி, படம் "இந்த வார இறுதியில் பார்க்கத் தகுந்த தென்றல் போன்ற பொழுதுபோக்கு" என்று கூறியது.
# பேரியம் ஐதரைடு

**பேரியம் ஐதரைடு ** (*Barium hydride*) BaH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். பேரியம் அயனியும் ஐதரசனும் சேர்ந்து இச்சேர்மம் உருவாகிறது.
# பேரியம் ஐதரைடு

## தயாரிப்பு

தனிமநிலை பேரியத்தை ஐதரசனுடன் சேர்த்து நீர்மமாக்கினால் பேரியம் ஐதரைடு உருவாகிறது.:  
:Ba + H<sub>2</sub> → BaH<sub>2</sub>
# பேரியம் ஐதரைடு

## வினைகள்

பேரியம் ஐதரைடு ஆக்சிசன் மற்றும் நீருடன் வினையில் ஈடுபடுகிறது. ஆலைடு அல்லது குரோமேட்டு போன்ற திண்ம ஆக்சிசனேற்றிகளுடன் இதை சேர்க்கும்போது இச்சேர்மம் எளிதாக வெடிக்கிறது.
# ஆனந்தம் விளையாடும் வீடு

***ஆனந்தம் விளையாடும் வீடு*** ( *Anandham Vilayadum Veedu* ) என்பது 2021ஆம் ஆண்டு வெளியான இந்திய தமிழ் மொழி அதிரடி நாடகத் திரைப்படமாகும். இதை நந்தா பெரியசாமி எழுதி இயக்கியிருந்தார். சிறீவாரி பிலிம் தயாரித்திருந்தது.
# ஆனந்தம் விளையாடும் வீடு

## வெளியீடு

படம் 24 திசம்பர் 2021 அன்று திரையரங்குகளில் வெளியிடப்பட்டு, விமர்சகர்களிடமிருந்து மிதமான விமர்சனங்களைப் பெற்றது.
# வாக்கேஷ்வர்

**வாக்கேஷ்வர்** (**Walkeshwar**) இந்தியாவின் மகாராட்டிரா மாநிலத்தின் தலைநகரான மும்பை மாநகரத்தின் தெற்கு மும்பை பகுதியில் உள்ள கடற்கரை உலாச்சாலையின் வடமேற்கு பகுதியில் அமைந்துள்ளது. இப்பகுதி **வாக்கேஷ்வர் கோயில்**, வனகங்கா குளம் மற்றும் சமணக் கோயிலுக்காக அறியப்படுகிறது.  
வாக்கேஷ்வர் பகுதியில் மலபார் மலை, கமலா நேரு பூங்கா, மலபார் காவல் நிலையம், மும்பையின் தொங்கும் தோட்டம், ஆளுநர் மாளிகை, குல்மொகர் மரங்கள் உள்ளது. இப்பகுதியில் நிலத்தின் மதிப்பு ஒரு சதுர அடி ஒரு இலட்சம் ஆகும்.
# பெர்க்கிலியம்(IV) ஆக்சைடு

**பெர்க்கிலியம்(IV) ஆக்சைடு** (*Berkelium(IV) oxide*) BkO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். பெர்க்கிலியம் ஈராக்சைடு என்ற பெயராலும் இது அழைக்கப்படுகிறது. மெல்ல மெல்ல இச்சேர்மம் சிதைவடைந்து கலிபோர்னியம்(IV) ஆக்சைடு சேர்மமாக மாறுகிறது. 600 °செலசியசு வெப்பநிலையில் ஐதரசனுடன் சேர்த்து ஒடுக்க வினையின் மூலம் இதை பெர்க்கிலியம்(III) ஆக்சைடாக மாற்ற இயலும்.
:2BkO<sub>2</sub> + H<sub>2</sub> → Bk<sub>2</sub>O<sub>3</sub> + H<sub>2</sub>O
# பெர்க்கிலியம்(IV) ஆக்சைடு

## தயாரிப்பு

பெர்க்கிலியம் உலோகத்தை 1200 பாகை செல்சியசு வெப்பநிலையில் எரித்தால் பெர்க்கிலியம்(IV) ஆக்சைடு உருவாகிறது. பெர்க்கிலியம்(III) ஆக்சைடுடன் ஆக்சிசனை சேர்த்து 600 பாகை செல்சியசு வெப்பநிலைக்கு சூடுபடுத்தினாலும் பெர்க்கிலியம்(IV) ஆக்சைடை தயாரிக்கலாம்.
# பரள்

**பரள்** (**Parel**) இந்தியாவின் மகாராட்டிரா மாநிலத்தின் தெற்கு மும்பை பகுதியில் அமைந்துள்ளது. இங்குள்ள பரளி வைத்தியநாதர் மகாதேவர் கோயிலால் இப்பகுதியை பரள் என்று அழைக்கப்படுகிறது. இப்பகுதியிலிருந்த ஜவுளி ஆலைகள் குஜராத் மாநிலத்திற்கு மாற்றப்பட்டது.  
உண்மையில் பழைய மும்பை நகரத்தின் ஏழு தீவுகளில் ஒன்றாக இருந்தது. பரளி சிவன் கோயில் கிபி 5-6-ஆம் நூற்றாண்டுகளில் குப்தர்கள் ஆட்சியின் போது நிறுவப்பட்டது. இக்கோயில் தற்போது இந்தியத் தொல்லியல் ஆய்வகம் மேற்பார்வையில் உள்ளது.
# பாண்டுப்

**பாண்டுப்** (**Bhandup**) இந்தியாவின் மகாராட்டிரா மாநிலத்தின் தலைநகரான மும்பை பெருநகரப் பகுதியில் உள்ள மும்பை புறநகர் மாவட்டத்தில் உள்ள குர்லா தாலுகாவில் அமைந்த பகுதியாகும். பாண்டுப் புறநகர் பகுதி, பெருநகரமும்பை மாநகராட்சியின் S-வார்டு பகுதியில் உள்ளது. பாண்டுப் பகுதி கிழக்கு மற்றும் மேற்கு என இரண்டாகப் பிரிக்கப்பட்டுள்ளது. இங்குள்ள சிவன் கோயிலான பாண்டுபேஷ்வர் கோயில் பெயரால் இப்பகுதிக்கு பாண்டுப் எனப்பெயராயிற்று. பாண்டுப் புறநகர் மின்சார தொடருந்து நிலையம் மும்பையின் பிற பகுதிகளுடன் இணைக்கிறது.
# பாண்டுப்

## மக்கள் தொகை பரம்பல்

பாண்டுப் பகுதியின் மக்கள் தொகை வளர்ச்சி கடந்த 20 ஆண்டுகளில் பெருமளவில் உயர்ந்துள்ளது.
| கணக்கெடுப்பு ஆண்டு | மக்கள் தொகை | மக்கள் தொகை அடர்த்தி | % மாற்றம் | பாலின விகிதம் |  |
| --- | --- | --- | --- | --- | --- |
| 1981 | 2,97,108 | 7860 | NA | 740 |  |
| 1991 | 5,68,028 | 15,027 | 91% | 813 |  |
| 2001 | 6,91,227 | 10,800 | 21% | 823 | } |
# எமிலி (பசு)

**எமிலி** அமெரிக்க ஐக்கிய நாட்டின் மாசச்சூசெட்ஸ் மாகாணத்தின் ஹாப்கின்டன் நகரில் உள்ள ஒரு அடிதொட்டி கூடத்திலிருந்து தாவிக்குதித்து வாயிலைத் தாண்டித் தப்பித்து 40 நாட்கள் பிடிபடாமல் இருந்த ஒரு பசு (*Bos taurus*) ஆகும். அதன் பின்னர் அதே மாகாணத்திலுள்ள ஷெர்பார்ன் நகரில் "பீஸ் அப்பே" என்ற புகலிடத்தில் 2003-ல் இறக்கும் வரை தன் வாழ்நாட்கள் முழுவதையும் கழித்தது. அப்புகலிடத்தில் தங்கியிருந்த 8 ஆண்டு காலமும் விலங்குரிமையைப் பற்றியும் ஊனற்ற உணவினைப் பற்றியும் மக்களுக்கு விழிப்புணர்வு ஏற்படுத்தி அதன் மூலம் ஒரு விலங்குரிமைச் சின்னமாக அப்பசு விளங்கிற்று.  
எமிலியின் இறப்பிற்குப் பின்னர் அப்புகலிடத்திலேயே அதன் உடல் புதைக்கப்பட்டு அவ்விடத்தில் உண்மை உருவில் "புனிதப் பசு விலங்குரிமை நினைவுச் சின்னம்" என்ற பெயரில் எமிலிக்கு ஒரு சிலை எழுப்பப்பட்டது. எடையுள்ள பசு ஹாப்கின்டன் நகரில் ஏ. அரேனா அண்டு சன்ஸ் என்ற வதைகூடத்தில் தான் கொல்லப்படவிருந்த சில நிமிடங்களுக்கு முன்னர் அங்கிருந்த 5 அடி (1.5 மீட்டர்கள்) உயரமுள்ள வாயிலைத் தாவிக்குதித்து தப்பித்தது. இது அங்குள்ள செய்தித்தாள்களில் தலைப்புச் செய்தியாக மாறியது.
# எமிலி (பசு)

## புகலிடத்திற்கு வந்து சேர்தல்

முன்னதாக எமிலியின் தலைக்கு 350 டாலர்கள் விலை வைக்கப்பட்டது. எனினும் எமிலியை விலைகொடுத்து வாங்க ராண்டா குடும்பத்தினரான மெக் ராண்டாவும் லெவிஸ் ராண்டாவும் முன்வந்ததும் அப்பசுவினை 1 டாலர் விலைக்கு விற்க வதைகூடத்தவர் சம்மதித்தனர். 40 நாட்களாகத் தலைமறைவாகிச் சுற்றித்திரிந்து மீண்டும் பிடிபட்டு மீட்கப்பட்ட போது எமிலியின் எடை 500 பவுண்டுகள் குறைந்திருந்தது. இதன் காரணமாக எமிலிக்கு சிகிச்சை அளிக்கப்பட்டது. எமிலியின் காலில் ஒரு பொற்சரடினையும் வதைகூடத்தின் வரிசை எண்ணினைப் பொறிக்கக் காதுகளிலிடப்பட்ட துளையில் மற்றுமொரு பொற்சரடினையும் கட்டிவிட்டு ஆசி வழங்கினார். ராண்டா குடும்பம் லாடோ கெளட்யபிட்ஸ் என்ற கலைஞரைக் கொண்டு எமிலிக்கு உண்மை உருவில் வெண்கலத்தால் ஆன முழுவுருவச் சிலை ஒன்றை நிறுவியது. இந்துமத முறையில் சால்வையும் மலர்களும் கொண்டதாக வடிவமைக்கப்பட்ட இச்சிலை எமிலி புதைக்கப்பட்ட இடத்தில் நிறுவப்பட்டு "புவி நாள்" அன்று திறந்து வைக்கப்பட்டது. இச்சிலை 2,300 பவுண்டு எடை கொண்டதாகும். எமிலியின் வெண்கலச் சிலையை உருவாக்க சிற்பி பயன்படுத்திய கண்ணாடியிழை வார்ப்பு தற்போது இப்புகலிடத்தில் காட்சிக்கு வைக்கப்பட்டுள்ளது.  
2007-ம் ஆண்டு லூயிஸ்–மெக் ராண்டா தம்பதியினர் எமிலியின் வாழ்க்கைக் குறிப்பினை *தி ஸ்டோரி ஆவ் எமிலி தி கௌ: போவைன் போதிசத்வா* என்ற தலைப்பில் 288 பக்கப் புத்தகமாக தொகுத்தனர். இதனை ஆத்தர்ஹவுஸ் என்ற பதிப்பகத்தார் பதிப்பித்து வெளியிட்டனர். இப்புத்தகமானது 1995-ம் ஆண்டு வதைகூடத்திலிருந்து எமிலி தப்பித்ததில் தொடங்கி 2004-ல் புற்றுநோயால் அவள் இறந்தது வரையிலான உள்ளூர் மற்றும் தேசியப் பத்திரிக்கையில் வெளியான செய்திகளைச் சேகரித்து எழுதப்பட்டதாகும்.
# கஞ்சூர்மார்க்

**கஞ்சுர் மார்க்** (**Kanjur Marg**) இந்தியாவின் மகாராட்டிரா மாநிலத்தின் மும்பை பெருநகரப் பகுதியில் உள்ள மும்பை புறநகர் மாவட்டத்தின் மும்பை கிழக்கு புறநகர் மத்தியில் அமைந்துள்ளது. கஞ்சுர் மார்க் புறநகர் மின்சார இரயில் நிலையம், பவய் போன்ற பகுதிகளுடன் இணைக்கிறது. இங்கு இந்திய தொழில்நுட்பக் கழகம் மும்பை உள்ளது.
# கஞ்சூர்மார்க்

## கல்வி நிலையங்கள்

- இந்திய தொழில்நுட்பக் கழகம் மும்பை
# மெத்தில்பிசுமத் இருகுளோரைடு

**மெத்தில்பிசுமத் இருகுளோரைடு** (*Methylbismuth dichloride*) CH<sub>3</sub>BiCl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். வெளிர் மஞ்சள் நிறத்தில் ஒரு திண்மமாக இது காணப்படுகிறது.
# மெத்தில்பிசுமத் இருகுளோரைடு

## தயாரிப்பு

இருபீனைல்பிசுமத் குளோரைடில் இருந்து இரண்டு படிநிலைகளில் மெத்தில்பிசுமத் இருகுளோரைடை தயாரிக்கலாம். முதல் படிநிலையில் மெத்தில்மக்னீசியம் குளோரைடு மெத்திலேற்றம் செய்யப்படுகிறது. விளைபொருளாகக் கிடைக்கும் மெத்தில் இருபீனைல் பிசுமுத்தினை ஐதரசன் குளோரைடுடன் சேர்த்து சூடுபடுத்தினால் பீனைல்-பிசுமத் பிணைப்புகள் இரண்டாகப் பிளவுறுகின்றன.  
இச்சேர்மம் பலபடிசார் கட்டமைப்பை ஏற்றுக்கொள்கிறது. இக்கட்டமைப்பில் ஒவ்வொரு சதுர பிரமிடு மையமும் நான்கு குளோரைடு ஈந்தணைவிகள் மற்றும் ஒரு விளிம்புநிலை மெத்தில் குழுவுடன் பிணைக்கப்பட்டுள்ளது. பிசுமத் மையங்கள் இரட்டைப் பாலம் கொண்ட குளோரைடு மையங்களால் ஒன்றோடொன்று இணைக்கப்பட்டுள்ளன.
# கரிம ஆண்டிமனி வேதியியல்

**கரிம ஆண்டிமனி வேதியியல்** (*Organoantimony chemistry*) என்பது கார்பனும் ஆண்டிமனியும் வேதிப்பிணைப்பால் இணைந்திருக்கும் பிணைப்பைக் கொண்ட சேர்மங்களைப் பற்றிய வேதியியல் பிரிவு ஆகும். Sb(V) மற்றும் Sb(III) என்பவை இவற்றுடன் தொடர்புடைய ஆக்சிசனேற்ற நிலைகள் ஆகும். ஆண்டிமனியின் நச்சுத்தன்மை கரிம வேதியியலில் கரிம ஆண்டிமனி சேர்மங்களின் நடைமுறைப் பயன்பாட்டைக் கட்டுப்படுத்துகிறது.
# கரிம ஆண்டிமனி வேதியியல்

## கரிம ஆண்டிமனி(V) வேதியியல்

முன்னோடிச் சேர்மங்களான மூவிணைய ஆண்டிமனி சேர்மங்களிலிருந்து கரிம ஆண்டிமனி(V) (R<sub>5</sub>Sb) சேர்மங்கள் தயாரிக்கப்படுகின்றன. இவை சிடிபோரேன்கள் என்ற பெயரால் அழைக்கப்படுகின்றன.
:Ph<sub>3</sub>Sb + Cl<sub>2</sub> → Ph<sub>3</sub>SbCl<sub>2</sub>
:Ph<sub>3</sub>SbCl<sub>2</sub> + 2 PhLi → Ph<sub>5</sub>Sb  
சிடிபோனியம் அயனியிலிருந்து சமச்சீரற்ற சேர்மங்களையும் பெறலாம்:
:R<sub>5</sub>Sb + X<sub>2</sub> → [R<sub>4</sub>Sb]<sup>+</sup>[X]
:[R<sub>4</sub>Sb]<sup>+</sup>[X] + R'MgX → R<sub>4</sub>R'Sb
தொடர்புடைய இதே குழு 15 கரிமபிசுமத் சேர்மங்களைப் போலவே கரிம ஆண்டிமனி(V) சேர்மங்களும் ஓனியம் சேர்மங்களையும் யேட்டு ஒருங்கிணைவுச் சேர்மங்களையும் உருவாக்குகின்றன.
பெண்டாபீனைல் ஆண்டிமனி சேர்மம் 200 பாகை செல்சியசு வெப்பநிலையில் முப்பீனைல்சிடிபைனாகவும் பைபீனைல்சிடிபைனாகவும் சிதைவடைகிறது. முக்கோண இரட்டைப்பட்டைக்கூம்பு மூலக்கூற்று வடிவியல் சேர்மமாகவும் இது உருவாகிறது.
தொடர்புடைய பெண்டாமெத்தில் ஆண்டிமனி (Me<sub>5</sub>Sb) சேர்மங்களில் அனைத்து மெத்தில் புரோட்டான்களும் -100 பாகை செல்சியசு வெப்பநிலையில் புரோட்டான் அணுக்கரு காந்த ஒத்திசைவு நிறமாலையியலில் சமானமானவையாக உள்ளன. R<sub>4</sub>SbX சேர்மங்கள் இருபடிகளாக உருவாக முனைகின்றன.
# கரிம ஆண்டிமனி வேதியியல்

## கரிம ஆண்டிமனி(III) வேதியியல்

ஆண்டிமனி முக்குளோரைடுடன் கரிம இலித்தியம் அல்லது கிரிக்கனார்டு வினையாக்கியைச் சேர்த்து வினைபுரியச் செய்வதன் மூலம் R<sub>3</sub>Sb வகைச் சேர்மங்களை தயாரிக்கலாம். இவை சிடிபைன்கள் எனப்படுகின்றன.  
:SbCl<sub>3</sub> + 3 RLi (or RMgCl) → R<sub>3</sub>Sb  
குறிப்பிடத்தக்க சில வினைகள்:
:R<sub>3</sub>Sb + Br<sub>2</sub> → R<sub>3</sub>SbBr<sub>2</sub>
:R<sub>3</sub>Sb + O<sub>2</sub> → R<sub>3</sub>SbO
:R<sub>3</sub>Sb + Na + NH<sub>3</sub> → R<sub>2</sub>SbNa
:R<sub>3</sub>Sb + B<sub>2</sub>H<sub>6</sub> → R<sub>3</sub>Sb•BH<sub>3</sub>  
சிடிபைன் சேர்மங்கள் யாவும் பலவீனமான இலூயிசு அமிலங்களாகும். எனவே இவை யேட்டு அணைவு சேர்மங்களாக உருவாவதில்லை
ஆனால் இவை நல்ல நன்கொடையாளர் பண்புகளைக் கொண்டுள்ளன. எனவே இவை ஒருங்கிணைப்பு வேதியியலில் பரவலாகப் பயன்படுத்தப்படுகின்றன. R<sub>3</sub>Sb சேர்மங்கள் R<sub>5</sub>Sb சேர்மங்களை விட காற்று உணர்திறன் அதிகம் கொண்டவையாக உள்ளன.  
ஆண்டிமனி மெட்டலோசீன்கள் இதற்காகவும் அறியப்படுகின்றன. :
:14SbI<sub>3</sub> + 3 (Cp*Al)<sub>4</sub> → [2Cp*Sb]<sup>+</sup>[AlI<sub>4</sub>]<sup>−</sup> + 8Sb + 6 AlI<sub>3</sub>
Cp*-Sb-Cp* பிணைப்புக் கோணம் 154° ஆக உள்ளது.  
வளைய சேர்மமான சிடைபோல் என்பது பிரோலின் கட்டமைப்பு ஒப்புமையாகும். இது தனித்துப் பிரிக்கப்படவில்லை என்றாலும் இதன் பதிலீட்டு வழிப்பெறுதிகள் அறியப்படுகின்றன.
# கரிம ஆண்டிமனி வேதியியல்

## கரிம ஆண்டிமனி(II) வேதியியல்

இருசிடிபைன்கள் Sb-Sb ஒற்றைப் பிணைப்புகளால் இணைக்கப்பட்டுள்ளன. வெப்பப்படுத்தும்போது அல்லது குளிர்விக்கப்படும்போது இவை நிறமிழக்கின்றன. உதாரணமாக உருகுநிலையான 18.5 பாகை செல்சியசு வெப்பநிலையில் டெட்ராமெத்தில் இருசிடிபைன் வாயு நிறமற்றதாகவும் நீர்மம் மஞ்சள் நிறத்திலும், திண்மம் சிவப்பு நிறத்திலும் உள்ளன. உருகுநிலைக்கு கீழ் மீன்டும் மஞ்சள் நிறத்தை வெளிப்படுத்துகிறது.
# மஞ்சூரியா மீதான உருசிய படையெடுப்பு

**மஞ்சூரியா மீதான உருசிய படையெடுப்பானது** முதலாம் சீன சப்பானியப் போருக்கு பிறகு நடைபெற்றது. ஜப்பானிடம் சீனா தோற்றது மற்றும் ஜப்பான் மஞ்சூரியாவை ஆக்கிரமித்தது போன்ற காரணங்களால் ஐரோவாசியா முழுவதும் தங்களது எல்லைகளை விரிவாக்க உருசியர்கள் செயல்பட்டனர்.
# மஞ்சூரியா மீதான உருசிய படையெடுப்பு

## பிறகு

நவம்பர் 1900 ஆவது ஆண்டு மஞ்சூரியாவின் பெரும் பகுதிகள் உருசிய படைகளின் கட்டுப்பாட்டுக்குள் வந்தன. மதிப்பீடுகளின்படி உருசியப் படைகளை விட சீனப் படைகளுக்கு பாதிப்புகள் மிக அதிகமாக இருந்தது. உருசிய ரயில் அமைப்பை தாக்கியதற்காக சீனர்கள் தாக்கப்பட்டனர். எனினும், உருசியாவின் கொள்கையில் பிறகு மாற்றம் ஏற்பட்டது. குறைந்தது எட்டு கொசக்குகள் பொதுமக்களுக்கு எதிராக குற்றம் செய்த காரணத்திற்காக ராணுவ நீதிமன்றத்தால் மரண தண்டனைக்கு உட்படுத்தப்பட்டனர்.
# உருசிய துருக்கிய போர் (1676–1681)

உருசிய துருக்கிய போர் என்பது உருசியாவின் ஜார் ராஜ்யம் மற்றும் உதுமானியப் பேரரசு ஆகியவற்றுக்கு இடையே நடைபெற்ற போராகும். பதினேழாம் நூற்றாண்டின் இரண்டாம் பாதியில் துருக்கிய விரிவாக்கத்தின் காரணமாக இப்போர் நடைபெற்றது.
# உருசிய துருக்கிய போர் (1676–1681)

## விளைவுகள்

இப்போரானது பக்ஷிசராய் ஒப்பந்தத்தின் மூலம் முடிவுக்கு கொண்டு வரப்பட்டது. எனினும் முடிவு யாருக்கு சாதகமாக அமைந்தது என்பதில் வேறுபட்ட கருத்துகள் உள்ளன. சில வரலாற்றாளர்கள் உதுமானியர்கள் வெற்றி பெற்றனர் என்றும், மற்றுமொரு வரலாற்றாளர் இது ஒரு உருசிய வெற்றி என்றும் கூறினர். அதே நேரத்தில் சில வரலாற்றாளர்கள் இந்த போரானது யாருக்கும் வெற்றி தோல்வியின்றி முடிந்தது என்றும் கூறினர்.
# நீல நீர் யுத்தம்

**நீல நீர் யுத்தம்** என்பது 1362 அல்லது 1363ஆம் ஆண்டின் இலையுதிர்காலத்தில் சைனியுகா ஆற்றின் கரையில் நடைபெற்ற ஒரு யுத்தமாகும். இதில் லித்துவேனியாவின் பெரிய டுச்சி மற்றும் தங்க நாடோடிக் கூட்டம் ஆகியவற்றின் ராணுவங்கள் சண்டையிட்டன. லித்துவேனியர்கள் இப்போரில் தீர்க்கமான வெற்றியைப் பெற்றனர். கீவ் சமஸ்தானத்தை வென்றனர்.
# நீல நீர் யுத்தம்

## விளைவு

இந்த வெற்றியின் மூலம் கீவ் மற்றும் தற்போதைய உக்ரைனின் பெரும்பாலான பகுதிகள் அந்நேரத்தில் விரிவடைந்து கொண்டிருந்த லித்துவேனியாவின் பெரிய டுச்சியின் கட்டுப்பாட்டின் கீழ் வந்தன. மேலும் லித்துவேனியாவிற்கு கருங்கடலை உபயோகிக்கும் வழியும் கிடைத்தது. இப்போரில் பங்கேற்ற லித்துவேனியாவின் அலகிர்தஸ் தனது மகன் விலாடிமிரை கீவில் விட்டுச் சென்றார். கீவை வென்ற பிறகு லித்துவேனியா, மாஸ்கோவின் பெரிய டுச்சியின் நேரடியான அண்டை நாடாகவும் மற்றும் எதிரியாகவும் மாறியது.
# பெரும் விளையாட்டு

**பெரும் விளையாட்டு** (The Great Game) என்பது ஓர் அரசியல் மற்றும் தூதரகப் போட்டியாகும். இது பெரும்பாலான 19ஆம் நூற்றாண்டு மற்றும் ஆரம்ப 20ஆம் நூற்றாண்டு காலத்தில் பிரித்தானியப் பேரரசு மற்றும் உருசியப் பேரரசு ஆகிய இரண்டிற்கும் இடையே ஆப்கானித்தான் மற்றும் அதனை ஒட்டி நடு மற்றும் தெற்காசியாவில் அமைந்திருந்த பகுதிகளை வைத்து நடைபெற்றது. இது பாரசீகம் மற்றும் பிரித்தானிய இந்தியாவிலும் நேரடியான விளைவுகளை ஏற்படுத்தியது.  
நடு ஆசியாவில் உருசியா விரிவடைந்ததன் காரணமானது இந்தியா மீது படையெடுப்பது தான் என பிரிட்டன் அஞ்சியது. பிரிட்டன் நடு ஆசியா மீது விரிவாக்கம் செய்யும் என உருசியா அஞ்சியது. இரண்டு பெரிய ஐரோப்பியப் பேரரசுகளுக்கு இடையே நம்பிக்கையின்மை மற்றும் போர்ப் பதற்றம் நிறைந்த கடினமான சூழ்நிலை நிலவியது. இந்தியாவைக் காப்பாற்றிக் கொள்ள பிரிட்டன் முயற்சித்தது. அதே நேரத்தில், நடு ஆசியாவில் தனது விரிவாக்கத்தையும் உருசியா தொடர்ந்தது. உருசிய வரலாற்றாளர்கள் கூற்றுப்படி, 1801க்கு பிறகு இந்தியா பற்றி நினைக்கவோ அல்லது திட்டமிடவோ உருசியாவுக்குச் சிறிதளவே எண்ணம் இருந்தது. இது பெரும்பாலும் பிரிட்டனின் நம்பிக்கையின்மை என்று அவர்கள் குறிப்பிடுகின்றனர். 19ஆம் நூற்றாண்டில் பல்வேறு படையெடுப்புத் திட்டங்கள் திட்டமிடப்பட்ட போதும், பிற்காலத் திட்டங்கள் செயலாக்கம் பெறவில்லை. அவற்றில் முக்கியமானவை கிரிமியப் போர் பற்றிய துகாமல் மற்றும் குருலேவ் திட்டங்கள் ஆகியவையாகும்.
# வித்தியாவிகார்

**வித்தியாவிகார்** (**Vidyavihar**) இந்தியாவின் மகாராட்டிரா மாநிலத்தின் மும்பை பெருநகரப் பகுதியில் உள்ள மும்பை புறநகர் மாவட்டத்தில் உள்ள கிழக்கு மும்பை புறநகர் பகுதியாகும். இங்கு வித்தியாவிகார் புறநகர் மின்சார தொடருந்து நிலையம் உள்ளது. இது சத்திரபதி சிவாசி தொடருந்து நிலையம் மற்றும் ராய்கட் மாவட்டத்தின் கர்ஜத் தொடருந்து நிலையத்திற்கும் இடையே இடையே உள்ளது. இதனருகில் லோகமானிய திலகர் முனையம் உள்ளது.
# மான்குர்து

மான்குர்து (**Mankhurd**) இந்தியாவின் மகாராட்டிரா மாநிலத்தின் மும்பை பெருநகரப் பகுதியில் உள்ள மும்பை புறநகர் மாவட்டத்தின் கிழக்கு மும்பை புறநகர் பகுதியில் அமைந்துள்ளது. இது [[பெருநகரமும்பை மாநகராட்சியின் மண்டல எண் **5**-இல் வார்டு எண் **M**-கிழக்கில் உள்ளது. இகு மன்குர்து தொடருந்து நிலையம் உள்ளது.
# தியோனர்

**தியோனர்** (**Deonar**) மும்பை பெருநகரப் பகுதி ஆகும். இது மும்பை புறநகர் மாவட்டத்தின் மும்பை கிழக்கு புறநகர் பகுதியில் உள்ளது. இப்பகுதி ஆசியாவின் மாபெரும் குப்பைகள் கொட்டும் இடமாக உள்ளது.  
இது பெருநகரமும்பை மாநகராட்சியின் மண்டலம் எண் **5**-இல், வார்டு **M**-இல் உள்ளது. இகு பெருநகரமும்பை மாநகராட்சியின் இறைச்சி கூடம் உள்ளது. தியோனர் பகுதியில் டாட்டா சமூக அறிவியல் கழகம் மற்றும் பன்னாட்டு மக்கள் தொகை அறிவியல் நிறுவனம் உள்ளது.
மேலும் இகு கோவண்டி சமணர் கோயில் உள்ளது.
# பவுதவுமதா கேபே

**பவுதமதா கேபே** *(Fatoumata Kébé)* (பிறப்பு: 1986) ஒரு பிரெஞ்சு வானியற்பியலாளரும் கல்வியாளரும் ஆவார். இவர் விண்வெளிச் சிதிலங்களில் புலமை வாய்ந்தவர் ஆவார். இவர் 2018 இல் உலகில் மிகவும்செல்வாக்குள்ள பிரெஞ்சு நபராக வேனிட்டி பேர் இதழால் பெயரிடப்பட்டுள்ளார்.
# பவுதவுமதா கேபே

## இளமையும் கல்வியும்

கேபே சீய்ந்செயிண்ட்-தெனிசில் உள்ள மாண்டிரியூலில் பிறந்து நாயிசி-லெ-செக் நகரில் வளர்ந்துள்ளார். இவர் சிறுமியாக இருந்தபோதில் இருந்தே விண்வெளிபால் ஈர்க்கப்பட்டுள்ளார். எட்டு அகவைலேயே இவர் தன் தந்தையின் வானியல் களஞ்சியத்தைக் கண்டுள்ளார். இவருக்குக் காரிக்கோள் மிகவும் பிடித்த கோளாகும்.  
இவர் பியேர், மேரி கியூரி பல்கலைக்கழகத்தில் பாய்ம இயக்கவியலில் தன் முதுவர் ஆய்வை மேற்கொண்டார். இவர் தன் கல்வியின்போதே பல வேலைகளில் பணியாற்றியுள்ளார். இவர் விண்வெளிச் சிதிலங்களில் தன் முனைவர் பட்ட ஆய்வை மேற்கொண்டார். இவர் அவற்றின் துண்டாக்கத்தையும் இயக்கத்தையும் கண்காணித்துள்ளார். இவர் தோக்கியோ பல்கலைக்கழகத்தில் ஓராண்டுக்கு விண்வெளிப் பொறியியலில் ப்யிற்சி பெற்ர்ர். அப்போது இவர் சிறு விண்கலக் கட்டுமானத்தில் ஈடுபட்டுள்ளார்.  
இவர் * இணைந்த சூழல்*, எனும் திட்டத்தை தொடங்கினார். இதன்வழி இவர் மிகை வேளாண்மையால் சுற்றுச்சூழல் சீரழியாமல் பாதுகாக்க அஞ்சல்வழிமுறையைப் பின்பற்றி மகளிரை வெற்றிகாணச் செய்தார். இவர் மண்ணின் வறட்சிநிலையைக் கண்காணிக்கும் சூரியத் திறன் கொண்டியங்கும் உணரிகளை வடிவமைத்து அவைதரும் தகவல்களை அவ்வப்போது உழவர்களுக்கு குறுஞ்செய்திகளால் அறிவித்தார். இந்தத் திட்டம் பன்னாட்டு தொலைத்தொடர்பு ஒன்றியத்தின் இளமகளிருக்கான புதுமைபுனைவாளர் அறைகூவல் நல்கையைப் பெற்றது. இவர் நாசா உள்ளகப் பணியாளர் ஆவார். இவர் அப்போது பன்னாட்டு அறிவியல் ஆராய்ச்சி நிறுவனத்திலும் பன்னாட்டு விண்வெளிப் பல்கலைக்கழகத்திலும் பணியாற்றினார்.
# பவுதவுமதா கேபே

## வாழ்க்கைப்பணி

இவர் 2015 இல் விண்வெளிசார் மங்கையர், மகளிர் கண்காட்சியில் கலந்து கொண்டார். இந்தக் கண்காட்சி பாரீசில் Musée des Arts et Métiers அரங்கில் நடந்தது. இவர் இருமுறை *Le ciel est un menteur*, *L'Astronomie, ma passion* எனும் தலைப்புகளில் உரையாற்றியுள்ளார். இவர் பெண் வான், விண்வெளி வட்டமேசை மாநாட்டுக்கு ஐரோப்பிய விண்வெளி முகமையால் அழைக்கப்பட்டார். இவர் 2017 ஆம் ஆண்டின் *இப்போதே மாற்றுக* எனும் பன்னாட்டு மாநாட்டில் முதன்மைச் சிறப்புரையை ஆற்றினார். இவர் 2017 அக்தோபரில் ஐக்கிய அமெரிக்க அரசு துறை பன்னாட்டு வருகைதரு தலைமைத் திட்டத்துக்குத் தேர்வானர்.  
> இவர் 2017 அக்தோபரில் ஐக்கிய அமெரிக்க அரசு துறை பன்னாட்டு வருகைதரு தலைமைத் திட்டத்துக்குத் தேர்வானர். இவர் e *பெண் அறிவியலாளர்கலும் ஆளுமைகளும்.* அடங்கிய கிரேசியா திரை நிகழ்ச்சியில் கலந்துகொண்டார். இவர் 2018 இல் உலகில் மிகவும்செல்வாக்குள்ள பிரெஞ்சு நபராக வேனிட்டி பேர் இதழால் பெயரிடப்பட்டுள்ளார்.
# பவுதவுமதா கேபே

## வாழ்க்கைப்பணி

### எப்பிமெரிடெசு

ஆராய்ச்சியில் ஈடுபடுவதோடு மட்டுமின்றி, கேபே வானியல், இயற்பியல் அறிவை அணுகிப் பெறும் வழிவகைகளை மேம்படுத்தும் பரப்புரைகளையும் மேற்கொள்கிறார். கேபே வாய்ப்பில்லாத பின்னணியில் இருந்து படிக்கும் உயர்நிலைப் பள்ளி மாணவர்களூக்கு வானியலைக் கற்பிக்கும் வகுப்புகளுக்கேற்ற எப்பிமெரிடெசு எனும் திட்டத்தை வகுத்துள்ளார். இவர் 2018 இல் பமாக்கோவில் எப்பிமெரிடெசு நிகழ்ச்சியைத் தொடங்கினார். இந்தத் திட்டத்துக்கு இவர் பிரெஞ்சு அறக்கட்டளையில் இருந்து நிதிநல்கை பெறுகிறார்.
# பந்த்நகர்-காட்கோபர்

**கட்கோபர்** (**Ghatkopar**) இந்தியாவின் மகாராட்டிரா மாநிலத்தின் பெருநகரமும்பை மாநகராட்சியில் உள்ள மும்பை புறநகர் மாவட்டத்தில் உள்ள மும்பை கிழக்கு புறநகர் பகுதியில் அமைந்துள்ளது. இது பெருநகரமும்பை மாநகராட்சியின் மண்டலம் எண் **5**, வார்டு எண் **N**-இல் உள்ளது.  
அந்தேரி-காட்கோபரை மும்பை மெட்ரோ இரயில்கள் இணைக்கிறது.
# லீலாவதி (அரசி)

**அரசி லீலாவதி** (*Queen Lilavati*; ஆட்சிக்காலம்: 1197–1200, 1209–10, 1211–12) என்பவர் இலங்கை வரலாற்றில் தனது சொந்த உரிமையில் இறையாண்மையாக ஆட்சி செய்த நான்காவது பெண் ஆவார். இவர் பொலன்னறுவை இராச்சியத்தின் அரசரான முதலாம் பராக்கிரமபாகுவின் மனைவியாகப் பிரபலமடைந்தார். அரச வம்சத்தைச் சேர்ந்த இவர், பராக்கிரமபாகுவின் மரணத்தைத் தொடர்ந்து, பல்வேறு தளபதிகளின் ஆதரவுடன், மூன்று முறை பொலன்னறுவை இராச்சியத்தை ஆட்சி செய்தார். இவரது வாழ்க்கைக் குறிப்புகள் *சூளவம்சம்* என்ற நூலில் தரப்பட்டுள்ளன. முதலாம் பராக்கிரமபாகு தக்கிணதேச மன்னரும் லீலாவதியின் மாமாவுமான மனபரணனின் மகன் ஆவார். மனபரணனின் இறப்பின் பின்னர், கீர்த்திசிறீமேவன் தக்கிணதேசத்தின் மன்னரானார். அதன் பின்னர் மனபரணனின் குடும்பம் சிறீவல்லபனுடன் வாழ்ந்து வந்தது. லீலாவதி பராக்கிரமபாகுவை மணந்து கொண்டார்.  
லீலாவதியின் குடும்பத்தில் – குறிப்பாக லீலாவதியின் சகோதரன் (இவனும் மனபரணன் என்றே அழைக்கப்பட்டான், மனபரணன் பராக்கிரமபாகுவின் இரண்டு சகோதரிகளான மித்தா, பிரபாவதி ஆகியோரை மணந்தான்), மற்றும் தாய் சுகலா இருவரும் பராக்கிரமபாகுவுடன் சுமுகமான உறவைக் கொண்டிருக்கவில்லை. மனபரணன் பராக்கிரமபாகுவுடன் சண்டைகளில் ஈடுபட்டான்.
# லீலாவதி (அரசி)

## லீலாவதி ஆட்சியில் இருந்த காலப்பகுதிகள்

- கி.பி 1197 – கி.பி 1200
- கி.பி 1209 – கி.பி 1210
- கி.பி 1211 – கி.பி 1212
# சீசியம் அசைடு

**சீசியம் அசைடு** (*Caesium azide*) CsN<sub>3</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும்.சீசியமும் அசைடும் சேர்ந்து இச்சேர்மம் உருவாகிறது.
# சீசியம் அசைடு

## கட்டமைப்பு

KN3, RbN3, மற்றும் TlN3 சேர்மங்களின் கட்டமைப்பை ஒத்த கட்டமைப்பையே சீசியம் அசைடும் ஏற்கிறது. நாற்கோண உருக்குலைந்த சீசியம் குளோரைடு கட்டமைப்பில் ஒவ்வோர் அசைடு அயனியும் எட்டு உலோக நேர்மின் அயனிகளுடன் ஒருங்கிணைந்து படிகமாகிறது. ஒவ்வோர் உலோக நேர்மின் அயனியும் எட்டு விளிம்புநிலை நைட்ரசன் மையங்களுடன் ஒருங்கிணைகின்றன. 151 பாகை செல்சியசு வெப்பநிலைக்கு சூடுபடுத்தப்படும்பொது இக்கட்டமைப்பு கனசதுர கட்டமைப்புக்கு மாற்றமடைகிறது.
# சீசியம் அசைடு

## தயாரிப்பு

ஐதரசோயிசிக் அமிலத்தையும் சீசியம் ஐதராக்சைடையும் சேர்த்து நடுநிலையாக்கல் வினைக்கு உட்படுத்தி சீசியம் அசைடை தயாரிக்கலாம்.:  
::CsOH + HN<sub>3</sub> → CsN<sub>3</sub> + H<sub>2</sub>O  
சீசியம் கார்பனேட்டையும் ஒரு காரமாகப் பயன்படுத்தி இவ்வினையை நிகழ்த்தலாம்
:: Cs<sub>2</sub>CO<sub>3</sub> + HN3 → CsN<sub>3</sub> + CO<sub>2</sub> + H<sub>2</sub>O
# சீசியம் அசைடு

## வினைகள்

சிசியம் அசைடை வெற்றிடத்தில் வெப்பச் சிதைவுக்கு உட்படுத்தி மீத்தூய சீசியம் உலோகத்தை தயாரிக்கலாம்.:  
::2CsN<sub>3</sub> → 2Cs + 3N<sub>2</sub>
# இராவ் துலாராம் சிங்

**இராவ் துலாராம் சிங்** (*Rao Tula Ram*)(*சுமார்* 9 டிசம்பர் 1825 - 23 செப்டம்பர் 1863) என்பவர் யதுவன்ஷி அகிர் வம்ச அரசர் அல்லது ரேவாரியின் தலைவர் ஆவார். இவர் 1857ஆம் ஆண்டு அரியானாவில் நடந்த சிப்பாய்க் கிளர்ச்சியின் முக்கியத் தலைவர்களில் ஒருவராக இருந்தார். இங்கு இவரை இம்மாநில வீரராகக் கருதுகின்றனர்.
# இராவ் துலாராம் சிங்

## தனிப்பட்ட வாழ்க்கை

துலாராம் சிங் 1825ஆம் ஆண்டு திசம்பர் 9ஆம் தேதி ரேவாரியின் ராம்புரா புறநகர்ப் பகுதியில் அகிர் குடும்பத்தில் பூரன் சிங் மற்றும் கியான் கவுருக்கு மகனாகப் பிறந்தார். இவருடைய இளம் வயதில் தந்தையினை இழந்தார்.
# இராவ் துலாராம் சிங்

## ஆட்சி

### 1857 இந்தியக் கிளர்ச்சி

#### ஆரம்ப வெற்றி

1857ஆம் ஆண்டு மே 17ஆம் தேதி இவர் தனது உறவினர் ராவ் கோபால் தேவ் மற்றும் நானூறு முதல் ஐந்நூறு சீடர்களுடன் சேர்ந்து உள்ளூர் வட்டாச்சியாரை பதவி நீக்கம் செய்து ரேவாரியை ஆக்கிரமித்தார். இவர் சுமார் 5000 வீரர்களைக் கொண்ட படை ஒன்றை உருவாக்கினார். துப்பாக்கிகள் மற்றும் வெடிமருந்துகளைத் தயாரிப்பதற்கான பட்டறையை ஒன்றையும் அமைத்தார். ராவ் துலா ராம், பேரரசர் பகதூர் ஷா மற்றும் ஆங்கிலேயர்களுக்கு எதிராகப் போரை நடத்திக் கொண்டிருந்த பிற கிளர்ச்சிப் படைகளுக்கு உதவினார். இவர் தில்லி வீழ்ச்சிக்கு பத்து நாட்களுக்கு முன்பு பக்த் கான் மூலம் ரூ 45000/- மற்றும் தேவையான பொருட்களை அதிக அளவில் வழங்கினார். மேலும் இரண்டாயிரம் கோதுமை மூட்டைகளையும் வழங்கினார்.
# இராவ் துலாராம் சிங்

## ஆட்சி

### 1857 இந்தியக் கிளர்ச்சி

#### போர்

இராவ் படைகள், இவரது உறவினர் ராவ் கிர்சான் சிங் தலைமையில் நர்நால் புறநகர்ப் பகுதியான நாசிப்பூரில் 1857ஆம் ஆண்டு நவம்பர் 16ஆம் நாள் பிரித்தானியப் படைகளுடன் போரிட்டனர். இராவ் துலாராமின் படைகளின் முதல் தாக்குதல் குறிப்பிடத்தக்கதாக உள்ளது. இத்தாக்குதலில் பிரித்தானியப் படைகள் சிதறி ஓடியது; பல பிரித்தானைய அதிகாரிகள் கொல்லப்பட்டனர்.  
பின்னர் ஆங்கிலேயப் படைகளின் பதிலடியினால், நர்னால் இராவ் துலாரம் ராஜஸ்தானுக்குச் சென்று ஒரு வருடம் தாந்தியா தோபே படையில் சேர்ந்தார். ஆனால் ராஜஸ்தானில் உள்ள சிகரில் நடைபெற்ற போரில் தாந்தியா தோபின் படைகள் பிரித்தானியப் படைகளால் தோற்கடிக்கப்பட்டன. இதன் பிறகு இராவ் துலாராம் ஈரானின் ஷாவிடம் உதவி பெற இந்தியாவை விட்டு வெளியேறினார். (காண்க: நவம்பர் 1856 முதல் ஏப்ரல் 1857 வரையிலான ஆங்கிலேய-பாரசீகப் போர்). ஆப்கானித்தான் அமீரகத்தின் ஆட்சியாளரான தோஸ்த் முகமது கான் (1938 முதல் 42 வரையிலான முதலாம் ஆங்கிலேய-ஆப்கானியப் போரையும் பார்க்கவும்) மற்றும் பிரித்தானிய காலனித்துவ சாம்ராஜ்யத்திற்கு எதிராக அனைத்து ரஷ்யாவின் இரண்டாம் அலெக்சாண்டர் பேரரசர். இராவ் துலாராமின் சொத்துக்கள் 1859-ல் ஆங்கிலேயர்களால் பறிமுதல் செய்யப்பட்டன, இருப்பினும் அவரது இரண்டு மனைவிகளின் உரிமைகள் தக்கவைக்கப்பட்டன. 1877ஆம் ஆண்டில், அகிர்வால் பகுதியின் தலைவராக இருந்த அவரது மகன் இராவ் யுதிஸ்டர் சிங்குக்கு அவரது பட்டம் மீட்டெடுக்கப்பட்டது.
# இராவ் துலாராம் சிங்

## ஆட்சி

### இறப்பு

23 செப்டம்பர் 1863 அன்று, இவர் தனது 38 வயதில் ஆப்கானிஸ்தானில் உள்ள காபூலில் தொற்று காரணமாக இறந்தார்.
# இராவ் துலாராம் சிங்

## மேலும் பார்க்கவும்

- ராவ் மித்ரா சென் அஹிர்
- ராவ் ருடா சிங்
# யதுவன்சி அகிர்

**யதுவன்சி அகிர்** (*Yaduvanshi Aheer*) அல்லது **யதுவன்ஷி அஹிர்** என்பவர்கள் யதுபன்சிசு, யதுபன்சு, யாதவன்ஷி, யாதவம்ஷி கிருஷ்ணா பரமாத்மாவின் பண்டைய யாதவ பழங்குடியினரின் வம்சாவழியைச் சேர்ந்தவர்கள் என அறியப்படுகின்றனர். யதுவன்சி யது குல வம்சாவழிகளாவர்.  
யதுவன்சி சத்திரிய வம்சத்தின் முதல் அகிர் ஆவர்.  
பல்வேறு இந்து மத நூல்கள் மற்றும் பண்டைய நூல்களில் இந்தியாவில் இவர்களின் இருப்பு பண்டைய காலத்தில் கி. மு. 6000 ஆண்டுகள் முன்பிருந்தே நன்கு அறியப்பட்டுள்ளது.  
யதுவன்சி அகிர் இனம், டோட் 36 அரச இனங்களின் பட்டியலில் சேர்க்கப்பட்டுள்ள இனங்களில் ஒன்றாகும்.
# இமானுவேல் லாசுக்கர்

**இமானுவேல் லாசுக்கர்** (*Emanuel Lasker*, ; திசம்பர் 24, 1868 – சனவரி 11, 1941) ஒரு செருமானிய சதுரங்க வீரரும், கணிதவியலாளரும், மெய்யியலாளரும் ஆவார். இவர் 27 ஆண்டுகளாக (1894-1921) உலக சதுரங்க வாகையாளராக இருந்தார். இதன் மூலம் அதிகாரபூர்வமாக இப்பட்டதை உலகிலேயே மிக அதிக ஆண்டுகள் வைத்திருந்தவர் என்ற பெருமையை பெறுகிறார். இவரது காலத்தில், லாசுக்கர் அதிக ஆதிக்கம் செலுத்திய வாகையாளர்களில் ஒருவராக இருந்தார். அத்துடன், இவர் சதுரங்க வரலாற்றின் மிக வலிமையான வீரர்களில் ஒருவராகக் கருதப்படுகிறார்.
# இமானுவேல் லாசுக்கர்

## வாழ்க்கைக் குறிப்பு

இமானுவேல் லாசுக்கர் பெர்லின்சென்னில் (தற்போது போலந்தில் உள்ள பார்லினெக்) பிறந்தார். இவர் ஒரு யூதப் பாடகரின் (அசன்) மகன் ஆவர். பதினொரு வயதில், இவர் பெர்லினில் கணிதம் படிக்க அனுப்பப்பட்டார். அங்கு தனது சகோதரர் பெர்தோல்டுடன் வசித்து வந்தார். லாசுக்கரை விட எட்டு வயது மூத்தவரான இவரது சகோதரர், இவருக்கு சதுரங்கம் விளையாடக் கற்றுக் கொடுத்தார். 1890களின் முற்பகுதியில் உலகின் முதல் பத்து வீரர்களில் ஒருவராக பெர்தோல்ட் இருந்தார்.
# இறுதி பக்கம்

***இறுதி பக்கம்*** (* Irudhi Pakkam* ) என்பது 2021 ஆம் ஆண்டு வெளிவந்த இந்திய தமிழ் மொழி பரபரப்பூட்டும் திரைப்படம் ஆகும். இதை மனோ வி கண்ணதாசன் எழுதி இயக்கியிருந்தார். இன்சோம்னியாக்ஸ் ட்ரீம் கிரியேஷன்ஸ் எல்எல்பி நிறுவனத்தால் தயாரிக்கப்பட்டது. இப்படத்தில் அம்ருதா சீனிவாசன், ராஜேஷ் பாலச்சந்திரன், விக்னேஷ் சண்முகம் ஆகியோர் முக்கிய வேடங்களில் நடித்துள்ளனர். படத்திற்கு எம். எஸ் ஜோன்ஸ் ரூபர்ட் இசையமைத்துள்ளார். அதே நேரத்தில் பிரவீன் பாலு ஒளிப்பதிவு செய்துள்ளார். இராம் பாண்டியன் படத்தொகுப்பு செய்துள்ளார்.
# இறுதி பக்கம்

## நடிகர்கள்

- இயலாக அம்ருதா சீனிவாசன்
- குமாராக ராஜேஷ் பாலச்சந்திரன்
- பிரசாந்த் வேடத்தில் விக்னேஷ் சண்முகம்
- மிதுனாக ஸ்ரீ ராஜ்
- ஸ்வயம் சித்தா
- கிஷோர் ராஜ்குமார்
# இறுதி பக்கம்

## தயாரிப்பு

இத்திரைப்படம் பொறியியலாளராக இருந்து திரைப்படத் தயாரிப்பாளராக மாறிய மனோ வீ கண்ணதாசனின் அறிமுக இயக்கத்தில் உருவானது. *அம்ருதா லிவின்* (2017), கள்ளச்சிரிப்பு (2018) போன்ற முந்தைய இணையத் தொடர்களில் இவரது வேலையைப் பார்த்த பிறகு அம்ருதா தேர்ந்தெடுக்கப்பட்டார். தானும் ஒரு நாடகக் கலைஞன் என்பதால், கெரில்லா படத் தயாரிப்பின் பாணியில் படமாக்குவது வசதியாக இருக்கும் என்று மனோ உணர்ந்தார். சென்னை 2 சிங்கப்பூர் (2017) படத்தில் நடித்த நாடக நடிகரும், பயிற்சியாளருமான ராஜேஷ் பாலச்சந்திரன், விக்னேஷ் சண்முகம், மலையாளப் படமான *கியூபன் காலனி* (2018) படத்தில் நடித்த ஸ்ரீ ராஜ் ஆகியோரைப் போலவே இந்தப் படத்தில் ஒரு முக்கியக் கதாபாத்திரத்தில் நடிக்கத் தேர்ந்தெடுக்கப்பட்டார்.  
படம் வெளியாவதற்கு ஒரு வாரத்திற்கு முன்பு அம்ருதா, நடிகர் கார்த்திக் குமாரை திருமணம் செய்து கொண்டார் .
# இறுதி பக்கம்

## வெளியீடு

இப்படம் 17திசம்பர் 2021 அன்று தமிழ்நாட்டில் உள்ள திரையரங்குகளில் வெளியிடப்பட்டது. தி டைம்ஸ் ஆஃப் இந்தியாவைச் சேர்ந்த ஒரு விமர்சகர், "உங்களில் உள்ள துப்பறியும் நபரை வெளிபடுத்தக்கூடிய ஒரு சுவாரஸ்யமான கதைக்களத்துடன் கூடிய ஒரு நல்ல திரில்லர்" என்று குறிப்பிட்டு ஒரு நேர்மறையான விமர்சனத்தை அளித்தார். இந்தப் படத்தை தமிழ் நாளிதழ்களான தினமலர், மாலைமலர் ஆகியவையும் மதிப்பாய்வு செய்தன.
# அகிர்வால்

**அகிர்வால்** (*Ahirwal*) என்பது தெற்கு அரியானா மற்றும் வடகிழக்கு ராஜஸ்தானின் சில பகுதிகளை உள்ளடக்கிய ஒரு பகுதி ஆகும். இவை இரண்டும் இந்தியாவில் இன்றைய மாநிலங்கள் ஆகும். இந்தப் பகுதி முன்பு சிறிய வேள் பகுதியாகரேவாரி பகுதியினை மையமாகக்கொண்டு யதுவன்சி அகிர் சமூகத்தினால் முகலாயப் பேரரசு வீழ்ச்சியின்போது ஆட்சி செய்யப்பட்டது.
# அகிர்வால்

## புவியியல்

அகிர்வால் என்பது "அகிர்களின் நிலம்" என்று மொழிபெயர்க்கப்பட்டுள்ளது. ஜெ. ஈ. சுவார்ட்ஸ்பெர்க் இதை "நாட்டுப்புறப் பகுதி" என்றும் லூசியா மிச்செலுட்டி "கலாச்சார-புவியியல் பகுதி" என்றும் விவரித்தனர். இது ராஜஸ்தானின் அல்வார், பரத்பூர் மாவட்டப் பகுதிகளையும் அரியானா மாநிலத்தில் உள்ள மகேந்திரகர், ரேவாரி, குர்கான் பகுதிகளையும் உள்ளடக்கியது.
# அகிர்வால்

## மொழி

அகிர்வால் பகுதியில் பேசப்படும் முக்கிய மொழி அகிர்வதி ஆகும். இது பொதுவாக மேவதியின் பேச்சுவழக்காக எடுத்துக் கொள்ளப்பட்டு இராச்சசுத்தானி மொழிகளின் குழுவிற்குள் வகைப்படுத்தப்படுகிறது. இம்மொழி அண்டைய மேற்கத்திய இந்தி வகைகளுடன் பொதுவான பண்புகளையும் கொண்டுள்ளது. இம்மொழியுடன் நெருங்கிய தொடர்புடைய பாங்குருவும் (அரியான்வி) இந்தியும் இப்பகுதியில் பேசப்படுகின்றன.  
1962ஆம் ஆண்டு நவம்பர் 18 ஆம் தேதி ரெசாங் லா போரில் அகிர்வால் சேர்ந்த பல வீரர்கள் போரிட்டனர். இவர்களின் எண்ணிக்கை சீனர்களைவிட அதிகமாக இருந்தது.
# அகிர்வால்

## மேலும் பார்க்கவும்

- பெரும் தலைநெடுஞ்சாலை
# சிவரஞ்சனியும் இன்னும் சில பெண்களும்

***சிவரஞ்சனியும் இன்னும் சில பெண்களும்*** (*Sivaranjiniyum Innum Sila Pengalum*) என்பது 2021 ஆம் ஆண்டு வசந்த் எஸ் சாய் இயக்கிய இந்திய தமிழ்த் தொகுப்புத் திரைப்படமாகும்.  
படத்தில் குறிப்பிடத்தக்க வகையில் பாடல்கள் இடம்பெறவில்லை. அதற்கு பதிலாக ஆனந்த் கிருஷ்ணமூர்த்தி வடிவமைத்த ஒலிகளைக் கொண்டுள்ளது. படத்தின் தயாரிப்பு 2015ஆம் ஆண்டின் தொடக்கத்தில் தொடங்கியது. 2018இல் பல திரைப்பட விழாக்களில் திரையிடப்பட்டது. இறுதியாக மேலதிக ஊடக சேவை தளமான SonyLIV மூலம் வெளியிடப்பட்டது. திரையரங்கு வெளியீட்டைத் தவிர்த்தது.
# சிவரஞ்சனியும் இன்னும் சில பெண்களும்

## கதைச் சுருக்கம்

அசோக மித்திரன் (விமோசனம்), ஆதவன் (ஓட்டம்), ஜெயமோகன் (தேவகி சித்தியின் நாட்குறிப்பு) ஆகிய எழுத்தாளர்கள் எழுதிய மூன்று பெண்களை மையமாகக் கொண்ட சிறுகதைகள் இந்தத் திரைப்படத்தில் படமாக்கப்பட்டுள்ளன. லட்சுமி பிரியா சந்திரமெளலி, பார்வதி மேனன், காளீஸ்வரி ஸ்ரீனிவாசன் ஆகியோர் முக்கிய வேடங்களில் நடித்துள்ளனர்.
# சிவரஞ்சனியும் இன்னும் சில பெண்களும்

## நடிகர்கள்

- சிவரஞ்சனியாக லட்சுமி பிரியா சந்திரமெளலி
- தேவகி பார்வதி மேனன்
- சரஸ்வதியாக காளீஸ்வரி சீனிவாசன்
- சந்திரனாக கருணாகரன்
- மணியாக சுந்தர் ராமு
- ஹரியாக கார்த்திக் கிருஷ்ணா
- ஜி. மாரிமுத்து
- செந்தில்குமாரி
- ஹம்ரேஷ்
- நேத்ரா
- ரமா
- ஈஸ்வரி
- இராஜா ராணி பாண்டியன்
- விளையாட்டு பயிற்சித் துறைத் தலைவராக லிசி ஆண்டனி
- வழக்கு எண் முத்துராமன்
- ரேச்சல் ரெபேக்கா
- இராஜ்மோகன்
- சீனு மோகன்
- சாய்ராம் விஷ்வா
- வாலி மோகன் தாஸ்
- விஜயா பாட்டி
# சிவரஞ்சனியும் இன்னும் சில பெண்களும்

## தயாரிப்பு

படத்தின் தயாரிப்பு பணிகள் சனவரி 2015இல் தொடங்கியது. இயக்குநர் வசந்த் எஸ் சாய், பார்வதி மேனன், நடிகர் கருணாகரன் ஆகியோர் நடிக்கும் புதிய படத்திற்கான பணிகளைத் தொடங்கினார். பெண்களை மையமாகக் கொண்ட படம் என்று வசந்த் குறிப்பிட்டார். தனது மறைந்த வழிகாட்டியான கே. பாலச்சந்தருக்கு அஞ்சலி செலுத்தும் வகையில் உருவாக்கப்படும் என்றும் அறிவித்தார். பாலச்சந்தர் தனது படங்களில் வலுவான பெண் கதாபாத்திரங்களை அடிக்கடி சித்தரித்தார். எழுத்தாளர்கள் ஜெயமோகன், ஆதவன், அசோகமித்திரன் ஆகியோர் பெண்களை மையமாகக் கொண்ட எழுதிய மூன்று சிறுகதைகள் இந்தப் படத்தில் படமாக்க இருப்பது தெரியவந்தது.  
செப்டம்பர் 2015 இல் பூஜா குமார் இடம்பெறும் காட்சிகளை வசந்த் படமாக்கினார். ஆனால் பின்னர் திரைக்கதையை மாற்றி அந்த நடிகையை திட்டத்தில் இருந்து நீக்கினார். தீபன் (2015) திரைப்படத்தின் முன்னணி நடிகையான காளீஸ்வரி சீனிவாசனும் 2015 ஆம் ஆண்டின் பிற்பகுதியில் படத்தில் ஒரு பாத்திரத்தில் நடிக்க நியமிக்கப்பட்டார். ஆகஸ்ட் 2016 இல், படம் "எழுபது சதவிகிதம்" முடிந்ததாக வசந்த் தெரிவித்தார். நவம்பர் 2017இல், பார்வதி படத்தின் வேலைகளை முடித்துவிட்டதாகவும், 1990களின் முற்பகுதியில் பணிபுரியும் பெண்ணாக நடிக்க இருப்பதாகவும் தெரிவித்தார். இந்தப் படம் சிறிய தொகையில் எடுக்கப்பட்டதாகவும், பெரிய படத்தொகுப்பைக் காட்டிலும் ஒரே அறையில் ஆக்கப் பணிகள் நடந்ததாகவும் வசந்த் கூறினார். சல்சன் ஜோஸ் டால்பி அட்மாஸ் கலவை பொறியாளராகப் பணியாற்றினார்.
# சிவரஞ்சனியும் இன்னும் சில பெண்களும்

## வெளியீடு

*சிவரஞ்சினியும் இன்னும் சில பெண்களும்* திரையரங்குகளில் வெளிவருவதைத் தவிர்த்துவிட்டன. ஆனால் 26 நவம்பர் 2021 அன்று SonyLIV இல் வெளியானது.
# சிவரஞ்சனியும் இன்னும் சில பெண்களும்

## வரவேற்பு

தி இந்து, இயக்குநர் வசந்த் "மூன்று காலகட்டங்களில் பெண்களின் மனதில் ஆழமாக ஆழமாக ஊடுருவும் ஒரு சக்திவாய்ந்த தொகுப்பை உருவாக்கியுள்ளார்" என எழுதியது. தி டைம்ஸ் ஆஃப் இந்தியா படத்தைப் பாராட்டி 5க்கு 4.0 மதிப்பீட்டை வழங்கி, "அற்புதமாக தயாரிக்கப்பட்டுள்ளது" எனவும் எழுதியது.
# இராவ் ராஜா மித்ரா சென்

**இராவ் ராஜா மித்ரா சென்** (*Rao Mittar Sain Ahir*) என்பவர் இந்தியாவில் உள்ள ரேவாரி பகுதியினை ஆண்ட யதுவன்சி அகிர் ஆட்சியாளர் ஆவார். இவர் 1781-ல் மிர்சா நஜாப் கானின் மகன் முகலாய தளபதி நஜாப் குலி கான் தலைமையில் அண்டை நாடான கானோட் திகானாவுடன் போரிட்டார். 1781இல் ஜெய்ப்பூர் மாநிலத்தின் ஆட்சியாளர்கள் ரேவாரி பகுதியினை தாக்கியபோது தோற்கடித்தார்.
# வனம் (திரைப்படம்)

***வனம்*** ( *Vanam* ) என்பது 2021ஆம் ஆண்டு தமிழ் மொழியில் வெளியான பரபரப்பூட்டும் திரைப்படமாகும். இதை அறிமுக இயக்குநர் சிறீகண்டன் ஆனந்த் இயக்யிருந்தார். கோல்டன் ஸ்டார் புரொடக்ஷன்ஸ் பிரைவேட் லிமிடெட் தயாரித்துள்ளது. வெற்றி, அனு சித்தாரா, சுமிருதி வெங்கட் ஆகியோர் முக்கிய வேடங்களில் நடித்துள்ள இப்படத்திற்கு இரான் ஈதன் யோகான் இசையமைத்துள்ளார். படம் 26 நவம்பர் 2021 அன்று திரையரங்குகளில் வெளியிடப்பட்டது.
# வனம் (திரைப்படம்)

## கதைச் சுருக்கம்

ஒரு கலைக் கல்லூரி மாணவர், ஒரு ஆவணப்படத் தயாரிப்பாளரின் உதவியுடன், விடுதி அறையில் தங்கியிருந்தவர்களின் மர்மமான மரணத்திற்கான காரணங்களைக் கண்டறிய முயற்சிக்கிறார்.
# வனம் (திரைப்படம்)

## நடிகர்கள்

- மகிழ் வேடத்தில் வெற்றி
- அனு சித்தாரா
- ஜாஸ்மினாக சுமிருதி வெங்கட்
- அழகம்பெருமாள்
- வேல ராமமூர்த்தி
- இரவி வெங்கட்ராமன்
# வனம் (திரைப்படம்)

## ஒலிப்பதிவு

ஒலிப்பதிவையும், இசையையும் ரான் ஈதன் யோகான் மேற்கொண்டார்.
# வனம் (திரைப்படம்)

## வெளியீடு

இப்படம் 26 நவம்பர் 2021 அன்று திரையரங்குகளில் வெளியாகி விமர்சகர்களிடமிருந்து நல்ல விமர்சனங்களைப் பெற்றது.
# வனம் (திரைப்படம்)

## வரவேற்பு

தி டைம்ஸ் ஆஃப் இந்தியா 5க்கு 2.5 மதிப்பீட்டைக் கொடுத்து, "வனம் ஒரு திகில் திரைப்படம்" என்று எழுதியது. *Newstodaynet.com* இன் பாரத் குமார், "வனம் ஒரு கண்ணியமான பார்வையை நிர்வகிக்கும் ஒரு திரைப்படம். நல்ல எழுத்துதான் முக்கியம்." என எழுதினார். சிஃபி 5 க்கு 2 மதிப்பீட்டைக் கொடுத்து, "வனம் தமிழ் படத்தில் ஒரு தீவிரமான பின்னோக்கிய அத்தியாயத்துடன் மற்றொரு திகில்-பரபரப்பூட்டும் திரைப்படம்" என்று எழுதியது.
# கியூரியம்(III) நைட்ரேட்டு

**கியூரியம்(III) நைட்ரேட்டு** (Curium(III) nitrate)'' என்பது Cm(NO<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு [[கனிம வேதியியல் சேர்மமாகும். கியூரியமும் நைட்ரிக் அமிலமும் சேர்ந்து இந்த உப்பு உருவாகிறது.
# கியூரியம்(III) நைட்ரேட்டு

## தயாரிப்பு

கியூரியமும் நைட்ரிக் அமிலமும் வினைபுரிவதால் கியூரியம்(III) நைட்ரேட்டு உருவாகிறது.
::<math>\mathsf{ Cm + 4HNO_3 \ \xrightarrow\ Cm(NO_3)_3 + NO + 2H_2O}</math>
# கியூரியம்(III) நைட்ரேட்டு

## இயற்பியல் பண்புகள்

கியூரியம்(III) நைட்ரேட்டு தயாரிப்பு முறைகளின் அடிப்படையில் ஒரு நீரேற்றாகவோ அல்லது நீரிலியாகவோ திண்ம நிலையில் காணப்படுகிறது. நீரேற்று வடிவம் படிக நீரில் 90-100 பாகை செல்சியசு வெப்பநிலையில் உருகுகிறது. நீரிலியோ 400 பாகை செல்சியசு வெப்பநிலையில் கியூரியம்(IV) ஆக்சைடாக சிதைவடைகிறது.
# கியூரியம்(III) நைட்ரேட்டு

## பயன்

கியூரியம்(IV) ஆக்சைடு தயாரிக்க கியூரியம்(III) நைட்ரேட்டு பயன்படுத்தப்படுகிறது.
# ஐரோலி

**ஐரோலி** (**Airoli**) இந்தியாவின் மகாராட்டிரா மாநிலத்தின் தானே மாவட்டத்தின் நவி மும்பை மாநகராட்சிக்குட்பட்ட குடியிருப்பு மற்றும் வணிக வளாகப் பகுதியாகும்.  
இது மும்பை பெருநகரப் பகுதி ஆகும்.ஐரோலி, மும்பை கிழக்குப் பகுதியான முலுண்டை ஐரோலி பாலம் வழியாகவும்; தானே பகுதியை கல்வா பாலம் வழியாகவும்; நவி மும்பையை தானே-பேலாப்பூர் நெடுஞ்சாலை வழியாகவும் இணைக்கிறது. ஐரோலி தொடருந்து நிலையம் மும்பை துறைமுகப் பகுதிகள், மும்பை நகரம் மற்றும் தானேயின் முக்கியப் பகுதிகளுடன் இணைக்கிறது.
# ஐரோலி

## கல்வி நிலையங்கள்

- தத்தா மேகே பொறியியல் கல்லூரி
- Jnan Vikas Mandal's Mehta Degree College of Arts & Commerce
# வாசி, தானே மாவட்டம்

**வாசி** (**Vashi**) இந்தியாவின் மகாராட்டிரா மாநிலத்தின் தானே மாவட்டத்திலுள்ள் நவி மும்பை மாநகராட்சிக்குட்பட்ட பகுதியாகும். நவி மும்பையின் மைய வணிகப் பகுதி ஆகும். இது அரபுக் கடலின் தானே கடற்கழியின் முனையில், மும்பை பெருநகரப் பகுதியில் அமைந்த பகுதியாகும்.  
நவி மும்பைக்கு அடுத்து அமைந்த வாசி, மும்பை புறநகர் மின்சார தொடருந்து நிலையத்திற்கு அடுத்து மான்குர்து தொடருந்து நிலையம் உள்ளது. இது செம்பூரிலிருந்து 30 நிமிட மின்சார இரயில் பயண இடைவெளியில் உள்ளது.
# வாசி, தானே மாவட்டம்

## கல்வி நிலையங்கள்

- கான்சிகோ ரோட்ரிக்ஸ் தொழில்நுட்ப நிறுவனம்
- ஓரியண்டல் மேலாண்மை நிறுவனம்
- ஐ டி எம் குழும நிறுவனம்
- கர்மவீரர் பௌராவ் பாட்டீல் கல்லூரி
- அக்னல் பல்நோக்கு பள்ளி மற்றும் இளையோர் கல்லூரி
# பேலாப்பூர்

**பேலாப்பூர்** (**Central Business District of Belapur**) இந்தியாவின் மகாராட்டிரா மாநிலத்தின் தானே மாவட்டத்திலுள்ள நவி மும்பை மாநகராட்சிப் பகுதியில் அமைந்த மைய வணிகப் பகுதி ஆகும். நவி மும்பை மாநகராட்சியின் தலைமையிடம் பேலாப்பூரில் உள்ளது. இங்கு இந்திய ரிசர்வ் வங்கியின் கிளை உள்ளது.
# விலங்கினவாதம்

**விலங்கினவாதம்** என்பது இன உறுப்பின் அடிப்படையில் காட்டப்படும் பாகுபாடு ஆகும். அஃதாவது இருவேறு இன விலங்குகளின் நலத்தேவைகள் ஒன்றாக இருப்பினும் ஒரு இனத்தை மேன்மையாகவும் மற்றொன்றை தாழ்மையாகவும் நடத்தும் பாகுபாட்டை இச்சொல் குறிக்கிறது. குறிப்பாகக் கூறின், ஒத்த நலத்தேவைகள் உள்ள இருவேறு இன விலங்குகளை அவற்றின் இன அடிப்படையில் வேறுபடுத்தி அத்தேவைகளை சமமாகக் கருதத் தவறும் செயலே விலங்கினவாதம் எனப்படும். இச்சொல் முதன்முதலில் 1970-ல் ரிச்சர்ட் ரைடர் என்ற அறிஞரால் பயன்படுத்தப்பட்டது. விலங்கினவாதத்தை "தனது சொந்த இனத்தின் நலன்களுக்கு ஆதரவாகவும் மற்ற இனங்களின் நலன்களுக்கு எதிராகவும் எடுக்கும் ஓரவஞ்சனையுடன் கூடிய ஒரு சார்பு நிலை" என்று ரைடர் விவரிக்கிறார். விலங்குகள் தங்களுக்காகத்தான் படைக்கப்பட்டவை என்றும் விலங்குகளைத் தங்கள் தேவைக்கேற்பப் பயன்படுத்திக் கொள்ளும் உரிமை தங்களுக்கு உண்டு என்றும் மனிதர்கள் கருதுவதற்கு விலங்கினவாதமே காரணம் என்றும் சமூகத்தில் விலங்கினவாதச் சிந்தனை வெகுவாகவே விரவிக்கிடக்கிறது என்றும் அறிஞர்கள் கூறுகின்றனர். விலங்குகளை மனிதர்கள் பயன்படுத்திக் கொள்வதையும் விலங்குச் சுரண்டலையும் ஆதரிக்கும் நபர்கள் நிறவாதம், பால்வாதம் போன்ற மற்ற பாகுபாடுகளையும் ஆதரிப்பவர்களாக இருப்பர் என்று மென்மேலும் ஆராய்ச்சிகள் கூறுகின்றன. கூடுதலாக, இஃது ஒடுக்குமுறைகளையும் பாரபட்சங்களையும் நியாயப்படுத்தும் மனித ஆதிக்க எண்ணத்தை மேலும் வலுப்படுத்துவதாக உள்ளது என்றும் இவ்வாராய்ச்சிகள் நிறுவுகின்றன.  
நிறவாதம், பால்வாதம், தற்பாலினர் வெறுப்பு போன்ற பாரபட்சங்களுக்கும் விலங்கினவாதத்திற்கும் நேரடித் தொடர்பு உள்ளதென்று அறிஞர்கள் நிறுவுகின்றனர். பாகுபாட்டைக் குறிக்கும் ஒரு சொல்லாக விலங்கினவாதம் முதன்முதலில் 1970-ம் ஆண்டு விலங்குப் பரிசோதனைக்கு எதிரான போராட்டம் ஒன்றில் பயன்படுத்தப்பட்டது. விலங்குப்பண்ணைத் தொழில், விலங்கு அறுப்பு, வன்விளையாட்டுகள் (காளைச் சண்டை, ஜல்லிக்கட்டு, ரோடியோ), விலங்குத் தோல் மற்றும் உரோமத் தயாரிப்பு, விலங்குகளின் மீதான பரிசோதனை ஆகியவற்றை உள்ளடக்கிய விலங்குத் தொழிற்கூட்டின் இயக்கத்தில் விலங்கினவாதம் தலையாய பங்கு வகிக்கிறது என்று அறிஞர்களும் விலங்குரிமை ஆர்வலர்களும் சுட்டுகின்றனர். மேலும் காட்டில் வாழும் விலங்குகளின் இயற்கை இன்னல்களை களையாதிருத்தல், ஒரு சில விலங்குகளை தொல்லை தரும் இனங்களாகப் பகுத்து பின்னர் அப்பகுப்பின் அடிப்படையில் அவ்விலங்கினங்களை அழித்தல் போன்ற செயல்களனைத்தையும் விலங்கினவாதத்தின் வெளிப்பாடாகவே அறிஞர்கள் கருதுகின்றனர். ஒரு குறிப்பிட்ட இனத்தில் பிறந்த ஒரே காரணத்திற்காக ஒரு விலங்கின் இயற்கையான நலத்தேவைகளை தடை செய்து அவ்விலங்கினை ஒடுக்குவதற்குக் காரணமாக விலங்கினவாதம் அமைவதால் அதனை அறிஞர்கள் "பொன் விதியினை மீறும் பாகுபாடு" என்றழைக்கின்றனர்.}}
# விலங்கினவாதம்

## வரலாறு

### கருத்தின் பரவல்

தனது *அனிமல் லிபரேஷன்* (1975) என்ற நூலின் வாயிலாக "விலங்கினவாதம்" என்ற சொல்லைப் பிரபலப்படுத்தினார்.]]
நகரில் விலங்கினவாதத்திற்கு எதிரான ஒரு பேரணி]]
நகரில் சுவரொன்றில் காணப்படும் விலங்கினவாதத்திற்கு எதிரான சுவரோவியம்]]
"விலங்கினவாதம்" என்ற சொல்லை ஆஸ்திரேலிய மெய்யியலாளர் பீட்டர் சிங்கர் தனது *அனிமல் லிபரேஷன்* (1975) என்ற புத்தகத்தின் வாயிலாகப் பிரபலப்படுத்தினார். ஆக்ஸ்போர்டில் மெய்யியல் மாணவராக இருந்த காலத்திலிருந்தே ரைடரை சிங்கர் அறிந்திருந்தார். "விலங்கினவாதம்" என்ற சொல்லை உருவாக்கிய பெருமை ரைடரையே சேரும் என்று தனது நூலில் குறிப்பிடும் சிங்கர் அச்சொல்லை அந்நூலின் ஐந்தாவது அத்தியாயத்தின் தலைப்பில் பயன்படுத்தியிருந்தார். "மனிதனின் ஆதிக்கம் ... விலங்கினவாதத்தின் ஒரு சுறுக்கமான வரலாறு" என்று தலைப்பிடப்பட்ட அந்த அத்தியாயத்தில் சிங்கர் விலங்கினவாதத்தை "தனது சொந்த இனத்தின் நலன்களுக்கு ஆதரவாகவும் மற்ற இனங்களின் நலன்களுக்கு எதிராகவும் எடுக்கும் ஓரவஞ்சனையுடன் கூடிய ஒரு சார்பு நிலை" என்று வரையறுத்திருந்தார்:  
விலங்கினமானது நலத்தேவைகளின் சமபாவனைச் சிந்தனையை (principle of equal consideration of interests) மீறுகிறது என்று சிங்கர் ஒரு விருப்பப் பயனெறிமுறைக் கோட்பாட்டுக் (preference-utilitarian perspective) கண்ணோட்டத்தில் குறிப்பிடுகிறார். இது ஜெரமி பெந்தாமின் "ஒவ்வொருவருக்கும் ஒன்று என்ற கணக்கில் ஒன்றுக்கு மேல் யாருக்குமில்லை" என்ற கூற்றின் அடிப்படையிலானது. அஃதாவது எந்த ஒரு தனிநபரின் நலனும் மற்றொருவருடைய நலனைக் காட்டிலும் முக்கியத்துவம் வாய்ந்தது அன்று என்பதே இதன் சாரம் என்று ஹென்ரி சிட்ஜ்விக் கூறுகிறார். மனிதர்களுக்கும் மனிதரல்லா விலங்குகளுக்கும் இடையில் வேறுபாடுகள் இருந்தாலும், துன்பத்தை அனுபவிக்கும் தன்மை இரு தரப்பினரிடமும் பொதுவாகவே காணப்படுவதால் அந்தத் தன்மையை நாம் சமபாவனையோடு கருத்தில் கொள்ள வேண்டும் என்று சிங்கர் நிறுவுகிறார். ஒத்த நிலையுள்ள இரு வழக்குகளை மாறுபட்ட இருவேறு பாணியில் நடத்த அனுமதிக்கும் எந்தவொரு நிலைப்பாடும் ஏற்றுக்கொள்ளக்கூடிய தார்மீகக் கோட்பாடாக இருக்கும் தகுதியை இழந்துவிடும் என்பது சிங்கரது நூலில் விளக்கப்படுகிறது. இதன்பின்னர் "விலங்கினவாதம்" என்ற சொல் உலக அளவில் அறிஞர்கள் மத்தியிலும் ஆராய்ச்சியாளர்கள் மத்தியிலும் மிகவும் பிரபலமான சொல்லாக மாறியது. "விலங்கினவாதம்" என்ற சொல் சீரியதாகப் படவில்லை என்றாலும் இதைவிட ஒரு சிறந்த சொல்லைத் தன்னால் சிந்தித்துப் பார்க்க முடியவில்லை என்று சிங்கர் தனது நூலில் குறிப்பிடுகிறார். 1985-ம் ஆண்டு "விலங்கினவாதம்" என்ற சொல் ஆக்ஸ்போர்டு ஆங்கில அகராதியில் ஒரு பெயர்ச்சொல்லாக ஏற்கப்பட்டது. அந்த அகராதி இச்சொல்லை "மனிதகுலமே மேன்மையானது என்ற அனுமானத்தின் அடிப்படையில் மனிதர்களால் விலங்கினங்களுக்கு எதிராகக் காட்டப்படும் பாகுபாடு அல்லது விலங்கினங்களிடம் செய்யப்படும் சுரண்டல்" என்று வளக்குகிறது. விலங்கினவாதம் என்பது "நிறவெறி, பாலினவெறி ஆகியவற்றிற்கு ஒப்பாக, மனித இனத்தைத் தவிர உள்ள மற்ற விலங்கினங்களுக்கு உரிய வாழ்வு, மரியாதை, நலத்தேவை ஆகியவற்றை மதிக்க மறுக்கும் முறையற்ற நிலைப்பாடு" என்று 1994-ம் ஆண்டு ஆக்ஸ்போர்டு மெய்யியல் அகராதி (*ஆக்ஸ்போர்டு டிக்ஷனரி ஆஃப் பிலாசபி*) இச்சொல்லுக்கு மேலும் ஒரு பரந்த வரையறையை வழங்கியது.